Privātuma politika

**I Vispārīgie jautājumi**

1. Šīs privātuma politika sniedz informāciju par:
   1. mērķiem, kādos Valsts meža dienests, reģ.nr. 90000057795, (turpmāk – Dienests) apstrādā personas datus;
   2. datu subjekta tiesību īstenošanas kārtību;
   3. personas datu aizsardzību Dienestā.
2. Dienests, apstrādājot personas datus, ievēro Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgās datu aizsardzības regula) (turpmāk – Regula), Fizisko personu datu apstrādes likuma, kā arī citas Latvijā spēkā esošās normatīvo aktu prasības.
3. Privātuma politika attiecas uz ikvienu fizisko personu, kuras personas datus Dienests apstrādā, un tā ir attiecināma uz datu apstrādi neatkarīgi no tā, kādā formā un/vai vidē personas dati apstrādei ir nonākuši Dienesta rīcībā (klātienē, tīmekļa vietnē, papīra formātā, elektroniski, videonovērošanas rezultātā, ar sociālo tīklu starpniecību, vai telefoniski).

**II Pārzinis**

1. Personas datu apstrādes pārzinis ir Valsts meža dienests, reģ.nr. 90000057795, Rīga, 13.janvāra iela 15, LV-10932, Latvija, elektroniskā pasta adrese: pasts@vmd.gov.lv, telefons: 67226600, oficiālās tīmekļa vietnes adrese: www.vmd.gov.lv.
2. Saziņai ar Dienesta datu aizsardzības speciālistu, lūdzu, rakstīt uz: anta.liepa@gmail.com vai zvanīt +37120273393.

**III Personas datu apstrādes mērķi**

1. Dienesta personas datu apstrādes mērķi ir saistīti ar Dienestam normatīvajos aktos noteiktajām funkcijām un Dienesta darbības nodrošināšanai. Dienests apstrādā personas datus šādiem mērķiem:
   1. Dienesta pamatdarbības nodrošināšanai (meža apsaimniekošanas un izmantošanas, meža uguns apsardzības un medību kontroles, kā arī tirgus dalībnieku, kas laiž tirgū kokmateriālus un koka izstrādājumus jomā);
   2. lietvedības funkcijas nodrošināšanai;
   3. iesniegumu izskatīšanai un apstrādei;
   4. sadarbības un informācijas apmaiņas ar Latvijas Republikas valsts pārvaldes un pašvaldības un Eiropas Savienības institūcijām nodrošināšanai;
   5. Dienesta darba organizācijas nodrošināšanai;
   6. personāla atlasei un pārvaldībai;
   7. finanšu uzskaites un atskaišu sagatavošanai;
   8. privāttiesisku darījumu slēgšanai, kas nepieciešami Dienesta darbības nodrošināšanai;
   9. noziedzīgu nodarījumu novēršanai vai atklāšanai, ja tie saistīti ar īpašuma aizsardzību un kārtības nodrošināšanu;
   10. sabiedrības informēšanai par Dienesta darbību, tai skaitā ar sociālo tīklu starpniecību;
   11. informācijas sistēmu darbības nodrošināšanai (sīkdatņu apstrāde);
   12. citu iepriekš neminētu personas datu apstrādes nolūku nodrošināšanai.

**IV Personas datu apstrādes tiesiskie pamati**

1. Dienesta veiktās personas datu apstrādes tiesiskais pamats, ņemot vērā personas datu apstrādes mērķi, var būt:
   1. normatīvajā aktā noteikta juridiskā pienākuma izpildei (Regulas 6.panta 1.punkta c) apakšpunkts);
   2. leģitīmās intereses nodrošināšanai (Regulas 6.panta 1.punkta f) apakšpunkts);
   3. līguma noslēgšanai vai izpildei (Regulas 6.panta 1.punkta b) apakšpunkts);
   4. datu subjekta piekrišana (Regulas 6.panta 1.punkta a) apakšpunkts);
   5. sabiedrības interesēs (Regulas 6.panta 1.punkta e) apakšpunkts).

**V Foto un video ierakstu veikšana**

1. Dienesta organizēto pasākumu laikā var tikt veikta foto attēlu un video ierakstu uzņemšana sabiedrības informēšanas un Dienesta vēstures arhīva veidošanas nolūkā. Uzņemtos foto attēlus un video ierakstus sabiedrības informēšanas nolūkos, Dienestam ir tiesības ievietot Dienesta oficiālajā tīmekļvietnē un sociālo tīklu profilos.
2. Dienesta ēkās, apsaimniekotajās teritorijās un objektos var tikt veikta foto attēlu un video ierakstu uzņemšana, lai novērstu vai atklātu noziedzīgus nodarījumus saistībā ar īpašuma aizsardzību un kārtības nodrošināšanu.
3. Dienests funkciju izpildes ietvaros var izmantot bezpilota gaisa kuģus.
4. Dienests var veikt foto/video/audio ierakstus kā pierādījuma iegūšanas līdzekli un iegūto informāciju izmantot, lai atklātu un novērstu iespējamos meža apsaimniekošanas un izmantošanas, meža uguns apsardzības un medības reglamentējošo normatīvo aktu pārkāpumus, kā arī tirgus dalībnieku, kas laiž tirgū kokmateriālus un koka izstrādājumus, pārkāpumus.

**VI Personas datu glabāšanas ilgums**

1. Dienests glabā personas datus, atbilstoši noteiktajiem personas datu apstrādes mērķiem un normatīvo aktu prasībām, kamēr pastāv vismaz viens no šiem kritērijiem:
   1. Dienestam pastāv juridisks pienākums datus glabāt;
   2. Dienests var realizēt savas leģitīmās intereses;
   3. ir spēkā datu subjekta piekrišana attiecīgai personas datu apstrādei, ja nepastāv cits datu apstrādes likumīgs pamats.
2. Pēc tam, kad minētie kritēriji nav piemērojami, personas dati tiek dzēsti vai iznīcināti, vai nodoti glabāšanai valsts arhīvam saskaņā ar normatīvo aktu prasībām.

**VII Personas datu saņēmēji**

1. Personas datu saņēmēji ir Dienests un tā pilnvarotās personas.
2. Normatīvajos aktos noteiktos gadījumos Dienests var nodot personas datus trešajām personām, t.sk. tiesībsargājošajām un kontrolējošajām institūcijām. Tāpat Dienests var nodot personas datus apstrādātājam, kas nodrošina ārpakalpojumu sniegšanu.
3. Personas datus nav paredzēts nodot saņēmējiem ārpus Eiropas savienības vai Eiropas ekonomiskās zonas valstīm.

**VIII Piekļuve saviem personas datiem un citas datu subjekta tiesības**

1. Datu subjektam ir tiesības saņemt informāciju no Dienesta par to, vai tiek vai netiek apstrādāti datu subjektu personas dati.
2. Lai saņemtu informāciju par personas datiem, kurus Dienests par datu subjektu apstrādā, datu subjektam ir jāiesniedz iesniegums:
   1. papīra formātā, iesniegumu nosūtot uz pasta adresi: 13.janvāra ielā 15, Rīga, LV-1932;
   2. parakstīts ar drošu elektronisko parakstu, iesniegumu nosūtot uz elektroniskā pasta adresi pasts@vmd.gov.lv vai Dienesta oficiālo elektronisko adresi (turpmāk - eAdrese).
3. Datu subjektam ir tiesības pieprasīt personas datu apstrādes ierobežošanu, iebilst pret personas datu apstrādi, personas datu dzēšanu vai lūgt personas datu labošanu atbilstoši Regulas noteikumiem. Šīs tiesības ir īstenojamas, ciktāl datu apstrāde neizriet no Dienesta pienākumiem, kas tai ir uzlikti ar spēkā esošajiem normatīvajiem aktiem, un kuri tiek veikti sabiedrības interesēs.
4. Atbildi Dienests nosūtīs pa pastu uz datu subjekta deklarēto dzīvesvietas adresi vai uz datu subjekta norādīto elektroniskā pasta adresi, vai uz eAdresi.
5. Dienests nodrošina personas datu apstrādes un aizsardzības prasību izpildi saskaņā ar normatīvajiem aktiem. Ja datu subjektam šķiet, ka datu subjekta tiesības uz personas datu aizsardzību ir pārkāptas, datu subjekts ir tiesīgs iesniegt sūdzību personas datu uzraudzības iestādei – Datu valsts inspekcijai, reģ. nr. 90001037264, Elijas iela 17, Rīga, LV-1050, tālrunis: 67223131, elektroniskā pasta adrese: [info@dvi.gov.lv](mailto:info@dvi.gov.lv), tīmekļa vietnes adrese: [www.dvi.gov.lv](http://www.dvi.gov.lv/).

**IX Tiesības atsaukt piekrišanu**

1. Ja personas datu apstrāde ir uzsākta un notiek saskaņā ar datu subjekta piekrišanu, datu subjektam ir tiesības to atsaukt, iesniedzot iesniegumu Dienestam:
   1. papīra formātā, nosūtot to uz pasta adresi: 13.janvāra ielā 15, Rīga, LV-1932;
   2. parakstītu ar drošu elektronisko parakstu, nosūtot to uz elektroniskā pasta adresi pasts@vmd.gov.lv vai Dienesta eAdresi.
2. Piekrišanas atsaukums neietekmē datu apstrādes, kuras veiktas tajā laikā, kad datu subjekta piekrišana bija spēkā.
3. Atsaucot piekrišanu, nevar tikt pārtraukta datu apstrāde, kuru veic, pamatojoties uz citiem tiesiskajiem pamatiem.

**X Personas datu aizsardzība**

1. Dienests nodrošina, pastāvīgi pārskata un uzlabo personu datu aizsardzības pasākumus, lai aizsargātu fizisko personu personas datus no nesankcionētas piekļuves, nejaušas nozaudēšanas, izpaušanas vai iznīcināšanas. Lai to nodrošinātu, Dienests izmanto atbilstošas tehniskās un organizatoriskās prasības.
2. Dienests rūpīgi izvērtē visus pakalpojuma sniedzējus, kas Dienesta vārdā un uzdevumā apstrādā fizisko personu personas datus, kā arī nosaka, lai pakalpojuma sniedzēji (personas datu apstrādātāji) pielieto atbilstošus drošības pasākumus, lai fizisko personu personas datu apstrāde notiktu atbilstoši Dienesta deleģējumam un normatīvo aktu prasībām.
3. Personas datu drošības incidenta gadījumā, ja tas varētu radīt augstu risku datu subjekta tiesībām un brīvībām, Dienests paziņos par to attiecīgajam datu subjektam, ja tas būs iespējams, vai informācija tiks publiskota Dienesta tīmekļa vietnē vai citādā iespējamā veidā.

**XI Noslēguma jautājumi**

1. Privātuma politika tiek ievietota Dienesta oficiālajā tīmekļvietnē https://www.vmd.gov.lv.
2. Sīkdatņu izmantošanas kārtība Dienesta pārziņā esošajās tīmekļvietnēs noteikta Sīkdatņu politikā, kas papildina Valsts meža dienesta Privātuma politiku.
3. Dienestam ir tiesības jebkurā brīdī izdarīt izmaiņas šajā privātuma politikā.